Urà (planeta)

context: Una de les hipòtesis per aquesta discrepància és que quan Urà va rebre l'impacte que va provocar la seva elevada inclinació axial, l'esdeveniment el va fer expel·lir la major part de la seva escalfor primigènia, esgotant la temperatura del seu nucli.[55] Una altra hipòtesi és que existeix alguna mena de barrera a les capes superiors d'Urà que impedeix que l'escalfor del nucli arribi a la superfície.[7] Per exemple, pot haver-hi convecció en un conjunt de capes de composició diferent, que inhibeixi el transport de calor cap amunt.[8][54]
qas: answers: text: l'impacte
question: Què podria haver provocat l'elevada inclinació axial d'Urà?

answers: text: la major part de la seva escalfor primigènia
question: Què podria haver expel·lit Urà amb l'impacte?

answers: text: la temperatura del seu nucli
question: Què podria haver esgotat Urà a l'expel·lir la major part de la seva escalfor primigènia?

answers: text: alguna mena de barrera
question: Què podria existir a les capes superiors d'Urà?

answers: text: que l'escalfor del nucli arribi a la superfície
question: Què podria impedir la barrera?

context: El desembre de 2005, el Telescopi espacial Hubble va detectar un parell d'anells desconeguts fins aquell moment. El més gran es troba al doble de distància des del planeta que els anells coneguts anteriorment. Aquests anells nous són tan lluny del planeta que s'anomenen "sistema d'anells exterior". El Hubble també va localitzar dos satèl·lits petits, un dels quals, Mab, comparteix òrbita amb l'anell més exterior descobert recentment. Els anells nous fan que el nombre total d'anells d'Urà sigui de 13.[83] L'abril de 2006, imatges dels nous anells obtingudes per l'Observatori Keck van mostrar els colors dels anells exteriors: el més exterior és blau i l'altre vermell.[84][85] Una hipòtesi sobre el color blau de l'anell exterior és que està compost de petites partícules d'aigua gelada de la superfície de Mab que són prou petites per escampar la llum blava.[84][86] En contrast, els anells interns del planeta es veuen grisos.[84]
qas: answers: text: un parell d'anells
question: Què va detectar a Urà el Hubble el desembre del 2005?

answers: text: Telescopi espacial
question: Què és el Hubble?

answers: text: lluny del planeta
question: On són els nous anells d'Urà descoberts per el Hubble?

answers: text: sistema d'anells exterior
question: Com s'anomenen aquests anells d'Urà llunyans del planeta?

context: La capa mitjana de l'atmosfera d'Urà és l'estratosfera, on la temperatura augmenta en general amb l'altitud des de 53 K a la tropopausa fins entre 800 i 850 K a la base de la termosfera.[57] L'escalfament de l'estratosfera el causa l'absorció de radiació solar ultraviolada i infraroja pel metà i altres hidrocarburs,[67] que es formen en aquesta part de l'atmosfera com a resultat de la fotòlisi del metà.[62] La calor també arriba per conducció des de la termosfera.[67] Els hidrocarburs ocupen una capa relativament estreta en altituds entre 100 i 280 km, que corresponen amb un rang de pressions de 10 a 0.1 mbar (1000 a 10 kPa) i temperatures entre 75 i 170 K.[60][63] Els hidrocarburs més abundants són el metà, l'acetilè i l'età amb taxes de barreja al voltant de 10−7 en relació amb l'hidrogen. La taxa de barreja del monòxid de carboni és semblant en aquestes altituds.[60][63][65] Els hidrocarburs més pesants i el diòxid de carboni tenen taxes de barreja inferiors en tres ordres de magnitud.[63] La taxa d'abundància d'aigua és al voltant de 7×10−9.[64] L'età i l'acetilè tendeixen a condensar-se a la part inferior, més freda, de l'estratosfera i la tropopausa (per sota del nivell de 10 mBar) formant capes de boira o broma,[62] que poden ser responsables en part de l'aspecte llis d'Urà. Tanmateix, la concentració d'hidrocarburs a l'estratosfera d'Urà per damunt de la boira és significativament més baixa que a les estratosferes dels altres planetes gegants.[60][68]
qas: answers: text: amb l'altitud
question: Com augmenta la temperatura de l'estratosfera d'Urà?

answers: text: des de la termosfera
question: Des d'on arriba la calor per conducció a l'estratosfera d'Urà?

answers: text: relativament estreta
question: Com és la capa que ocupen els hidrocarburs a l'estratosfera d'Urà?

answers: text: el metà, l'acetilè i l'età
question: Quins són els hidrocarburs més abundants a l'estratosfera d'Urà?

context: La composició de l'atmosfera d'Urà és diferent que la d'Urà tot sencer, ja que consisteix principalment d'hidrogen molecular i heli.[8] La fracció molar d'heli, per exemple, el nombre d'àtoms d'heli per molècula de gas, és de 0.15 ± 0.03[10] a la troposfera superior, que correspon a una fracció de massa de 0.26 ± 0.05.[8][54] Aquest valor és molt proper a la fracció de massa d'heli protosolar de 0.275 ± 0.01,[58] indicant que l'heli no s'ha dipositat al centre del planeta contràriament a la resta dels gegants gasosos.[8] El tercer component més abundant a l'atmosfera d'Urà és el metà (CH4).[8] El metà té bandes d'absorció prominents a la banda de llum visible i gairebé infraroja, que donen el color aiguamarina o cian a Urà.[8] Les molècules de metà representen el 2,3% de l'atmosfera per fracció molar sota la coberta de núvols de metà al nivell de pressió d'1,3 bar (130 kPa); això representa de 20 a 30 vegades l'abundància de carboni trobada al Sol.[8][9][59] La taxa de barreja[e] és molt menor a l'atmosfera superior a causa de la seva temperatura extremadament baixa, que disminueix el nivell de saturació i provoca que el metà excedent es congeli i surti.[60] L'abundància de compostos menys volàtils com amoníac, aigua o àcid sulfhídric a l'atmosfera interior és poc coneguda. Tanmateix probablement també és més elevada que al Sol.[8][61] A més del metà, es troben quantitats residuals de diversos hidrocarburs a l'estratosfera d'Urà, que es creu que han estat produïts a partir del metà per mitjà de fotòlisi induïda per la radiació ultraviolada (UV) del Sol.[62] Inclouen età (C2H6), acetilè (C2H2), metilacetilè (CH3C2H), diacetilè (C2HC2H).[60][63][64] L'espectroscòpia també ha descobert traces de vapor d'aigua, monòxid de carboni i diòxid de carboni a l'atmosfera superior, que només es poden haver originat des d'una font externa com la pols dels cometes.[63][64][65]
qas: answers: text: d'hidrogen molecular i heli
question: De què es compon principalment l'atmosfera d'Urà?

answers: text: residuals
question: Com són les quantitats de diversos hidrocarburs a l'estratosfera d'Urà?

answers: text: per mitjà de fotòlisi
question: Com es creu que han estat produïts aquests diversos hidrocarburs de l'estratosfera d'Urà?

answers: text: traces de vapor d'aigua,
question: Què ha descobert l'espectroscòpia a l'atmosfera d'Urà?

context: El mecanisme dels canvis físics encara no és clar.[93] Vora els solsticis d'estiu i hivern, els hemisferis d'Urà són alternativament o bé totalment encarats cap als raigs del Sol, o bé de cara a l'espai profund. Es creu que l'aclariment de l'hemisferi il·luminat pel sol és el resultat de l'espessiment dels núvols de metà i de les capes de boira situats a la troposfera.[89] El collar brillant de la latitud de −45° també està connectat amb núvols de metà.[89] Altres canvis a la regió del pol sud es poden explicar per canvis a les capes baixes de núvols.[89] La variació en l'emissió de microones del planeta és causada probablement pels canvis en la circulació profunda troposfèrica, perquè els núvols i la boira gruixuts del pol deuen inhibir la convecció.[98] Ara que arriben els equinoccis de primavera i tardor a Urà, les dinàmiques estan canviant, i pot tornar a haver-hi convecció.[87][98]
qas: answers: text: El mecanisme dels canvis físics
question: Què és el que encara no és clar?

answers: text: amb núvols de metà
question: Amb què està connectat el collar brillant de la latitud de −45°?

answers: text: alternativament o bé totalment encarats cap als raigs del Sol
question: Com estan els hemisferis d'Urà vora els solsticis d'estiu i hivern?

answers: text: a la troposfera
question: On hi ha núvols de metà i capes de boira?

answers: text: l'aclariment de l'hemisferi il·luminat pel sol
question: Què provoca l'espessiment dels núvols de metà i de les capes de boira?

context: Encara que no hi ha una superfície sòlida ben definida a l'interior d'Urà, la part més exterior de l'embolcall gasós d'Urà que és accessible per sensors remots s'anomena atmosfera.[8] La capacitat dels sensors remots arriba aproximadament fins a uns 300 km per sota del nivell d'1 bar (100 kPa), amb una pressió corresponent d'uns 100 bar (10 MPa) i una temperatura de 320 K.[56] La corona tènue de l'atmosfera s'estén notablement per damunt de dos radis planetaris des de la superfície nominal (punt amb pressió d'1 bar).[57] L'atmosfera d'Urà es pot dividir en tres capes: la troposfera, entre altituds de −300 i 50 km i pressions des de 100 a 0.1 bar (10 MPa a 10 kPa); l'estratosfera, en altituds entre 50 i 4000 km i pressions entre 0.1 i 10–10 bar (10 kPa a 10 µPa), i la termosfera/corona, que s'estén des de 4.000 km fins a uns 50,000 km de la superfície.[8] No hi ha mesosfera.
qas: answers: text: una superfície sòlida ben definida
question: Què no hi ha a Urà?

answers: text: la part més exterior de l'embolcall gasós d'Urà que és accessible per sensors remots
question: Què és l'atmosfera d'Urà?

answers: text: 320 K
question: A quina temperatura arriba la capacitat del sensors remots?

answers: text: tènue
question: Com és la corona de l'atmosfera?

answers: text: des de 4.000 km fins a uns 50,000 km de la superfície
question: On s'entén la termosfera/corona?